Ministru kabineta rīkojuma projekta „Par valsts nekustamā īpašuma Gaismas prospektā 2/6, Ogrē, Ogres novadā, nodošanu Ogres novada pašvaldības īpašumā” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | *Publiskas personas mantas atsavināšanas likuma* 42.panta pirmā daļa, kas nosaka, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.*Publiskas personas mantas atsavināšanas likuma* 43.pants, kas nosaka, ka šā likuma [42.pantā](http://m.likumi.lv/doc.php?id=68490#p42) minētajos gadījumos lēmumu par publiskas personas mantas nodošanu īpašumā bez atlīdzības pieņem šā likuma [5.](http://m.likumi.lv/doc.php?id=68490#p5) un [6.pantā](http://m.likumi.lv/doc.php?id=68490#p6) minētās institūcijas (amatpersonas).Likuma *„Par pašvaldībām”* 15.panta pirmās daļas 2., 5.un 6.punkts, kas nosaka, ka pašvaldībām ir šādas autonomās funkcijas: 2) [..] parku, skvēru un zaļo zonu ierīkošana un uzturēšana; 5) rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un kultūras pasākumiem, atbalsts kultūras pieminekļu saglabāšanai u.c.); 6) [..] veicināt iedzīvotāju veselīgu dzīvesveidu un sportu.*Meža likuma* 44.panta ceturtās daļas 2.punkta „d” apakšpunkts, kas nosaka, ka zemesgrāmatā ierakstītas valsts meža zemes atsavināšanu var atļaut ar ikreizēju Ministru kabineta rīkojumu šādos gadījumos: ja valsts meža zeme nepieciešama likuma *„Par pašvaldībām”* noteikto šādu pašvaldības autonomo funkciju veikšanai: „d” mežaparku ierīkošana un uzturēšana pilsētu un ciemu teritorijās.*Meža likuma* 44.panta piektā daļa, kas nosaka, ka Ministru kabinets nosaka kārtību, kādā valsts meža zeme atsavināma šā panta ceturtās daļas 2.punktā minēto pašvaldības autonomo funkciju veikšanai. Šī zeme nav tālāk atsavināma citām personām vai nododama privatizācijai, kā arī nav apgrūtināma ar lietu tiesībām.Likuma *„Par kultūras pieminekļu aizsardzību”* 8.panta trešā daļa, kas nosaka, ka kultūras pieminekļa atsavināšana var notikt, ja par nodomu to atsavināt īpašnieks ir paziņojis Valsts kultūras pieminekļu aizsardzības inspekcijai, attiecīgās reģionālās nodaļas inspektors ir apsekojis kultūras pieminekli un nākamajam tā īpašniekam ir nosūtīti norādījumi par šā kultūras pieminekļa izmantošanu un saglabāšanu. Likuma „*Par kultūras pieminekļu aizsardzību”* 9.pants, kas nosaka, ka zemes, uz kurām atrodas kultūras pieminekļi, drīkst piešķirt lietošanā vai iegūt īpašumā zemes likumdošanas aktos noteiktajā kārtībā tikai tad, ja nākamais lietotājs vai īpašnieks ir iepazīstināts ar norādījumiem par attiecīgā kultūras pieminekļa izmantošanu un saglabāšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts *„Par valsts nekustamā īpašuma Gaismas prospektā 2/6, Ogrē, Ogres novadā, nodošanu Ogres novada pašvaldības īpašumā”* (turpmāk – Ministru kabineta rīkojuma projekts) paredz atļaut Veselības ministrijai nodot bez atlīdzības Ogres novada pašvaldības īpašumā zemesgrāmatā uz valsts vārda Veselības ministrijas personā ierakstīto valsts nekustamo īpašumu valsts nekustamo īpašumu (nekustamā īpašuma kadastra Nr.7401 002 0108) – zemes vienību 2,2612 ha platībā, tai skaitā meža zemi 1,12 ha platībā (zemes vienības kadastra apzīmējums 7401 002 0108), un septiņas būves (būvju kadastra apzīmējumi 7401 002 0108 001, 7401 002 0108 002, 7401 002 0108 003, 7401 002 0108 004, 7401 002 0108 005, 7401 002 0108 006, 7401 002 0108 007) – Gaismas prospektā 2/6, Ogrē, Ogres novadā (turpmāk – nekustamais īpašums).Nekustamais īpašums ir ierakstīts Ogres pilsētas zemesgrāmatu nodaļas Ogres pilsētas zemesgrāmatas nodalījumā Nr.1267.Nekustamā īpašuma sastāvā ir šādas būves:Būve 7401 002 0108 001 – sanatorija; galvenais lietošanas veids: ārstniecības vai veselības aprūpes iestāžu ēkas.Būve 7401 002 0108 002 – darbnīca, galvenais lietošanas veids: citas, iepriekš neklasificētas, ēkasBūve 7401 002 0108 003 – noliktava, galvenais lietošanas veids: citas, iepriekš neklasificētas, ēkasBūve 7401 002 0108 004 – šķūnis, galvenais lietošanas veids: citas, iepriekš neklasificētas, ēkasBūve 7401 002 0108 005 – noliktava, galvenais lietošanas veids: citas, iepriekš neklasificētas, ēkasBūve 7401 002 0108 006 – šķūnis, galvenais lietošanas veids: citas, iepriekš neklasificētas, ēkasBūve 74010020108007 – nojume, galvenais lietošanas veids: citas, iepriekš neklasificētas, ēkas.Uz nekustamā īpašuma (saskaņā ar Valsts zemes dienesta kadastra reģistra (turpmāk – kadastra reģistrs) datiem iepriekš minētās divas būves, kas uzceltas bez tiesiska pamata, ar apzīmējumiem – 7401 002 0108 010 un 7401 002 0108 011 ( saskaņā ar Kadastra reģistra datiem ir piekritīgas Veselības ministrijai) nojauktas 2015.gada septembrī, ko apliecina Ogres Būvvaldes 2015.gada 10.septembra Izziņa par ēku neesību (Nr.5-3.15/29; 5-3.24133). Valsts zemes dienestā minēto būvju izslēgšanu no kadastra reģistra apliecina 2015.gada 6.oktobra izziņa Nr.9-01/492179-1/1 *„Kadastra informācija par nekustamo īpašumu (piederība un sastāvs)”.*Nekustamais īpašums ir valsts sabiedrības ar ierobežotu atbildību „Bērnu klīniskā universitātes slimnīca” (turpmāk – Slimnīca) pārvaldīšanā esošs nekustamais īpašums. Slimnīcas kapitāla daļu turētājs ir Veselības ministrija. Nekustamajā īpašumā līdz 2014.gada 1.decembrim darbojās Slimnīcas struktūrvienība – rehabilitācijas nodaļa ”Ogre”. Slimnīca pēc 2014.gada 1.decembra turpina nodrošināt nekustamā īpašuma pārvaldīšanu (apsaimniekošanu). Nekustamais īpašums nav iznomāts.Veselības ministrija, izvērtējot citu ministrijas padotības iestāžu un kapitālsabiedrību nepieciešamību pēc nekustamā īpašuma un citus atsavināšanas veidus, konstatēja, ka vispiemērotākais atsavināšanas veids ir nekustamo īpašumu nodot Ogres novada pašvaldības (turpmāk – pašvaldība) īpašumā pašvaldības funkciju veikšanai, ņemot vērā tās izteikto priekšlikumu pārņemt nekustamo īpašumu.Ogres novada dome ar 2015.gada 19.februāra lēmumu *„Par Latvijas valstij piederošā nekustamā īpašuma Gaismas prospektā 2/6, Ogre, Ogres nov., pārņemšanu Ogres novada pašvaldības īpašumā”* (prot. Nr. 2, 48.§,) (grozījumi ar 2015.gada 19.marta lēmumu (prot. Nr.4, 19.§) un 2015.gada 2.oktobra lēmumu (prot. Nr.16, 2. §)) (turpmāk – pašvaldības lēmums) pieņēma lēmumu lūgt Ministru kabinetu nodot pašvaldības īpašumā bez atlīdzības nekustamo īpašumu likuma *„Par pašvaldībām”* 15.panta pirmās daļas 2., 5. un 6.punktā noteikto pašvaldības autonomo funkciju izpildei: kultūras pieminekļa saglabāšanai, reģionālās nozīmes kultūras mantojuma, laikmetīgās mākslas un rezidenču centra, dabas parka „Ogres Zilie kalni” informācijas un sporta centra un meža parka izveidošanai.Nekustamā īpašuma sastāvā saskaņā ar valsts meža zemes inventarizācijas un kadastra reģistra datiem ietilpst valsts meža reģistrā reģistrēta valsts meža zeme 1,12 ha (turpmāk – meža zeme), meža zemes veids – mežaudze.Ogres novada dome ar 2015.gada 19.februāra lēmumu *„Par Latvijas valstij piederošā nekustamā īpašuma Gaismas prospektā 2/6, Ogre, Ogres nov., pārņemšanu Ogres novada pašvaldības īpašumā”* 1.punktu nolēma, ka nekustamā īpašuma sastāvā esošā meža zeme pēc nodošanas pašvaldības īpašumā izmantojama saskaņā ar likuma *„Par pašvaldībām”* 15.panta pirmās daļas 2.punktu: mežaparka izveidošanai.Meža zemes atsavināšanai pašvaldības īpašumā ir ievēroti Ministru kabineta 2006.gada 19.septembra noteikumi Nr.776 *„Valsts meža zemes atsavināšanas kārtība”* (turpmāk – noteikumi Nr.776) noteiktie pasākumi. Ogres novada dome ir iesniegusi mežaparka teritorijā plānotā Kultūras mantojuma un rekreācijas centra „Ogre” ierīkošanas metu.Valsts vides dienesta Lielrīgas reģionālā vides pārvalde (turpmāk – Valsts vides dienests) sagatavoja tehniskos noteikumus par nekustamajā īpašumā paredzēto mežaparka izveidošanu. Valsts vides dienests 2015.gada 21.aprīļa vēstulē Nr.4.5-06/2810 *„Par tehniskajiem noteikumiem”* atbalstīja mežaparka (rekreācijas centra) būvniecību un ēkas pārbūvi, ievērojot vides aizsardzības prasības.Saskaņā ar Ministru kabineta 2015.gada 27.janvāra noteikumos Nr.30 *„Kārtība, kādā Valsts vides dienests izdod tehniskos noteikumus paredzētajai darbībai”* noteikto tehnisko noteikumu sagatavošana darbībai – parku un mežaparku ierīkošana un uzturēšana – nav paredzēta.Meža zemes nodalīšana atsevišķā nekustamajā īpašumā nav nepieciešama, jo tā tiks nodota pašvaldībai nekustamā īpašuma sastāvā. Meža inventarizācija veikta 2004.gadā, kurā noteikts, ka nekustamā īpašuma sastāvā esošās meža zemes platība ir 1.12 ha - pilnā mežaudzes vērtība ir 2648 EUR (Valsts zemes dienesta kadastra reģistra dati).Ogres novada pašvaldības 2015.gada 28.aprīļa izziņa Nr.1-12.1/482 apliecina, ka nekustamajā īpašumā iekļautajai zemes vienībai plānotā darbība – mežaparka izveidošana zemes vienībā atbilst Ogres novada teritorijas plānojumam. Nekustamajam īpašumam zemesgrāmatā apgrūtinājumi nav noteikti.Būvei 7401 002 0108 001 – sanatorija, kadastrā noteikts apgrūtinājums: vietējas nozīmes kultūras pieminekļa teritorija un objekti.Likuma *„Par kultūras pieminekļu aizsardzību”* 8.panta trešā daļa, kas nosaka, ka kultūras pieminekļa atsavināšana var notikt, ja par nodomu to atsavināt īpašnieks ir paziņojis Valsts kultūras pieminekļu aizsardzības inspekcijai (turpmāk – Inspekcija), attiecīgās reģionālās nodaļas inspektors ir apsekojis kultūras pieminekli un nākamajam tā īpašniekam ir nosūtīti norādījumi par šā kultūras pieminekļa izmantošanu un saglabāšanu. Veselības ministrija ar 2015.gada 4.jūnija vēstuli Nr.01-31/2156 informēja Inspekciju par plānoto nekustamā īpašuma atsavināšanu pašvaldībai un lūdza Inspekciju veikt likumā noteiktās darbības, kas saistītas ar kultūras pieminekļa apsekošanu un norādījumu sagatavošanu pašvaldībai.Inspekcija 2015.gada 1.jūlijā norādījumus par vietējās nozīmes arhitektūras pieminekļa „Sanatorija „Ogre” (turpmāk – Norādījumi) izmantošanu un saglabāšanu nekustamajā īpašumā nosūtīja Veselības ministrijai kā pašreizējam īpašniekam.Likuma „*Par kultūras pieminekļu aizsardzību”* 9.pants, kas nosaka, ka zemes, uz kurām atrodas kultūras pieminekļi, drīkst piešķirt lietošanā vai iegūt īpašumā zemes likumdošanas aktos noteiktajā kārtībā tikai tad, ja nākamais lietotājs vai īpašnieks ir iepazīstināts ar norādījumiem par attiecīgā kultūras pieminekļa izmantošanu un saglabāšanu.Veselības ministrija ar 2015.gada 15.jūlijā vēstuli Nr.01-31/2634 nosūtīja Norādījumus pašvaldībai kā nākamajam īpašniekam un pašvaldība ar 2015.gada 22.jūlija vēstuli Nr.1-10.5/502 apliecināja, ka ir iepazinusies ar Norādījumiem.Lai nekustamo īpašumu nodotu pašvaldības īpašumā, nepieciešams Ministru kabineta rīkojums. Ministru kabineta rīkojumā nosakāms, ka pašvaldība saskaņā ar *Publiskas personas mantas atsavināšanas likuma* 42.panta pirmo daļu un likuma *„Par pašvaldībām”* 15.panta pirmās daļas 5. un 6.punktu šā rīkojuma 1.punktā minēto nekustamo īpašumu (izņemot meža zemi) izmanto pašvaldības autonomo funkciju īstenošanai (rūpēties par kultūras attīstību un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.), veicināt iedzīvotāju veselīgu dzīvesveidu un sportu).Nekustamā īpašuma sastāvā esošā meža zeme nododama bez atlīdzības pašvaldības īpašumā saskaņā ar *Mežu likuma* 44.panta ceturtās daļas 2.punkta „d” apakšpunktu, kas nosaka, ka zemesgrāmatā ierakstītas valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likuma *„Par pašvaldībām”* noteiktās pašvaldības autonomās funkcijas veikšanai: „d” mežaparku ierīkošana un uzturēšana pilsētu un ciemu teritorijās.Rīkojuma projekts nosaka, ka nekustamo īpašumu (tajā skaitā meža zemi) bez atlīdzības nodod valstij, ja tas vairs netiek izmantots minēto funkciju īstenošanai.Rīkojuma projektā nosakāms, ka Ogres novada pašvaldībai, nostiprinot zemesgrāmatā īpašuma tiesības uz šā rīkojuma 1.punktā minēto nekustamo īpašumu: 1) norādīt, ka īpašuma tiesības nostiprinātas uz laiku, kamēr Ogres novada pašvaldība nodrošina rīkojumā minēto funkciju īstenošanu; 2) ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.Ministru kabineta rīkojuma projekts nosaka, ka aizliegumu apgrūtināt nekustamo īpašumu ar hipotēku nepiemēro, ja nekustamais īpašums (izņemot meža zeme) tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus. |
| 3. | Projekta izstrādē iesaistītās institūcijas | Veselības ministrija, Slimnīca un Ogres novada dome. Projekta izstrādei nav organizēta darba grupa.  |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (tūkst. latu) |
| **2016** | **2017** | **2018** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta rīkojuma projektam nav ietekmes uz valsts budžetu, jo papildus līdzekļi no valsts budžeta nav nepieciešami. Izdevumi, kas saistīti ar nekustamā īpašuma nodošanu pašvaldības īpašumā, tiks segti no pašvaldības budžeta līdzekļiem. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta rīkojuma izpildi nodrošinās Veselības ministrija un pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta rīkojuma projekts šo jomu neskar |
| 3. | Cita informācija | Nav |

*Anotācijas II, IV, V un VI sadaļa – projekts šīs jomas neskar.*

Veselības ministrs G.Belēvičs

Vīza: Valsts sekretāre S.Zvidriņa

### 27.10.2015. 11:34

### 2046

I.Brūvere

Veselības ministrijas Juridiskās nodaļas juriskonsulte

Ieva.Bruvere@vm.gov.lv, 67876061